EMC เตรียมซื้อที่ดินย่านพระโขนง มูลค่า 250.83 ลบ. พัฒนาคอนโดฯ
EMC เตรียมซื้อที่ดินย่านพระโขนง มูลค่า 250.83 ลบ. พัฒนาคอนโดมิเนียมสมัยใหม่ หวังมีรายได้เต็มประสิทธิภาพ
21 ธ.ค. 2558

บริษัท อีเอ็มซี จำกัด (มหาชน) หรือ EMC ระบุว่า ที่ประชุมคณะกรรมการบริษัทเมื่อวันที่ 18 ธ.ค.58 มีมติอนุมติให้จัดซื้อที่ดินเพื่อลงทุนในธุรกิจพัฒนาอสังหาริมทรัพย์ โดยซื้อที่ดินเปล่าจากบุคคลภายนอกขนาด 3 งาน 95 ตารางวา ย่านพระโขนง มูลค่าไม่เกิน 250.83 ล้านบาท
ทั้งนี้เพื่อก่อสร้างเป็นคอนโดมิเนียมสมัยใหม่ มีอัตราผลตอบแทนที่น่าลงทุน และก่อให้เกิดรายได้อย่างเต็มประสิทธิภาพ จะมีอัตรากำไรขั้นต้นไม่ต่ำกว่า 20-30% อีกทั้งเป็นการขยายขอบเขตงานในกลุ่มบริษัทให้ครอบคลุมมากขึ้น